ไทยพบป่วยโควิดใหม่ 81 ราย ในประเทศ 67 ตปท.14 ติดเชื้อสะสม 26,679 คน
ไทยพบป่วยโควิดใหม่ 81 ราย ในประเทศ 67 มาจากตปท. เข้า State Quarantine 11 เมียนมาลอบเข้าเมือง 3 ราย ดันยอดติดเชื้อสะสม 26,679 คน
ไทยพบป่วยโควิดใหม่ 81 ราย ในประเทศ 67 มาจากตปท. เข้า State Quarantine 11 เมียนมาลอบเข้าเมือง 3 ราย ดันยอดติดเชื้อสะสม 26,679 คน
12 มี.ค. 2564

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (12 มี.ค.64) ระบุพบผู้ป่วยยืนยันติดเชื้อรายใหม่ 81 ราย เป็นผู้ติดเชื้อในประเทศ 67 ราย อยู่ใน 5 จังหวัด ได้แก่ กรุงเทพมหานคร (กทม.) ปทุมธานี เพชรบุรี ตาก สมุทรสาคร โดยเป็นผู้ป่วยที่มาจากระบบเฝ้าระวังและระบบบริการฯ 30 ราย คัดกรองเชิงรุก 37 ราย  และเป็นผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 11 ราย และมาจากเมียนมา ตามช่องทางธรรมชาติ 3 ราย
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 26,679 ราย แบ่งเป็นผู้ป่วยที่ติดเชื้อภายในประเทศ 23,777 ราย ตรวจคัดกรองเชิงรุก 14,795 ราย และผู้เดินทางมาจากต่างประเทศ 2,902 ราย เข้าสถานที่กักกันที่รัฐจัดให้ 2,277 ราย รักษาหายป่วยเพิ่ม 56 ราย รักษาหายแล้วรวม 26,056 ราย ยังรักษาอยู่ 538 ราย ไม่มีผู้เสียชีวิต ผู้เสียชีวิตสะสมคงที่ 85 ราย

